ગાંધીનગર ફાયર બ્રિગેડના હેડ ઓફિસર મહેશભાઇ મોડે જણાવ્યું હતું કે, અમે ઘટનાસ્થળે પહોંચ્યા ત્યારે આખું ગોડાઉન આગની લપેટમાં આવી ગયું હતું. અંદર કેમિકલ ભરેલાં ડ્રમ હતાં જે ફાટ્યાં હતાં. અંદર જવા માટે જેસીબીની મદદથી ગોડાઉનની દીવાલ તોડી પાણીનો મારો ચલાવી આગ કાબૂમાં લેવી પડી હતી. આગને કારણે આખું ગોડાઉન બળીને ખાખ થઇ ગયું હતું. સરકારી ગોડાઉનમાં કોઇ ફાયર સેફટીના સાધનો હતાં નહીં. આ બાબતે તપાસ કરી આગળ રિપોર્ટ કરવામાં આવશે.